b'\n_START_ARTICLE_\nNotariatas\n_START_SECTION_\nR\xc5\xab\xc5\xa1ys\n_START_PARAGRAPH_\nNotariatas kiekvienoje valstyb\xc4\x97je skiriasi. Pagal tam tikrus bendrus bruo\xc5\xbeus gali b\xc5\xabti i\xc5\xa1skiriamos kelios r\xc5\xab\xc5\xa1ys.\n_START_SECTION_\nLotyni\xc5\xa1kasis notariatas\n_START_PARAGRAPH_\n1948 metais Buenos Air\xc4\x97se buvo \xc4\xafsteigta Tarptautin\xc4\x97 notariato s\xc4\x85junga, vienijanti lotyni\xc5\xa1kojo notariato notarus. Lotyni\xc5\xa1kojo notariato sistema \xc4\xafgyvendina prevencin\xc4\xaf teisingum\xc4\x85 (teis\xc4\x97tum\xc4\x85). Jai priskiriamas ir Lietuvos notariatas.\n_START_SECTION_\nAnglosaksi\xc5\xa1kasis notariatas\n_START_PARAGRAPH_\nAnglosaksi\xc5\xa1kose valstyb\xc4\x97se notariatui b\xc5\xabdingas advokato bei notaro funkcij\xc5\xb3 apjungimas. D. Britanijoje jas atlikti turi teis\xc4\x99 solisitorius. Kontinentin\xc4\x97s teis\xc4\x97s valstyb\xc4\x97se analogas\xc2\xa0\xe2\x80\x93 Vokietijos advokatas notaras (vok. Anwaltsnotar); modelis praktikuojamas kai kuriose Vokietijos \xc5\xbeem\xc4\x97se.\n_START_SECTION_\nValstybinis ir privatus notariatas\n_START_PARAGRAPH_\nPagal teisin\xc4\x99 prigimt\xc4\xaf gali b\xc5\xabti i\xc5\xa1skiriamas valstybinis bei privatusis notariatas._NEWLINE_Valstybinis notaras\xc2\xa0\xe2\x80\x93 valstyb\xc4\x97s tarnautojas ar pareig\xc5\xabnas; valstyb\xc4\x97s institucija._NEWLINE_Privataus notaro atveju asmuo veikia kaip privatus asmuo, turintis valstyb\xc4\x97s \xc4\xafgaliojimus._NEWLINE_Galimas atvejis, kai toje pa\xc4\x8dioje valstyb\xc4\x97je veikia abu modeliai. Pvz., Rusijoje, kur priva\xc4\x8dio notaro praktika nerentabili, veikia valstybinis notaras.\n_START_SECTION_\nNotariato teis\xc4\x97\n_START_PARAGRAPH_\nNotariato teis\xc4\x97\xc2\xa0\xe2\x80\x93 nacionalin\xc4\x97 teis\xc4\x97. Reglamentuoja specialus \xc4\xafstatymas\xc2\xa0\xe2\x80\x93 Notariato \xc4\xafstatymas, taip Civilinis kodeksas, j\xc5\xabr\xc5\xb3 teis\xc4\x97s, konsulin\xc4\x97s veiklos \xc4\xafstatymai ir kiti norminiai aktai._NEWLINE_Notariato teis\xc4\x97s taikym\xc4\x85 sudaro notarin\xc4\x97 praktika (teism\xc5\xb3 praktika ir notar\xc5\xb3 atliekama veikla).'